Rikunarita-ORG/Wikinium huggingface dataset:
# Jadviga (Polijas valdniece)[labot | labot pirmkodu]

| **JadvigaJadviga* |
| --- |
|  |
|  |
|  |
|
Polijas karalis, vēlāk karaliene-konsorte |
|  |
| **Amatā** 1384. gads — 1399. gads, kronēšana 1384. gada 16. oktobrī, Vāvelas katedrālē, Krakovā |
| Priekštecis |
Ungārijas Ludviks |
| Pēctecis |
Jagailis |
|  |
|

---

 |
| Dzimšanas dati |
starp 1373. gada 3. oktobrī un 1374. gada 18. februārī Buda, Ungārijas Karaliste ( Ungārija) |
| Miršanas dati |
1399. gada 17. jūlijā Krakova, Polijas karaliste ( Polija) |
| Apglabāts |
Vāvelas katedrāle, Krakova,  Polija |
| Dinastija |
Anžū dinastija |
| Tēvs |
Lajošs I |
| Māte |
Bosnijas Elizabete |
| Dzīvesbiedrs(-e) |
Jagailis |
| Reliģija |
katolisms |

**Svētā Jadviga** (ungāru: *Hedvig*, poļu: *Jadwiga*; dzimusi 1373. vai 1374. gadā, mirusi 1399. gada 17. jūlijā) bija Polijas *karalis* (latīņu: *Hedvig Rex Poloniæ*) no 1384. gada (tituls vīriešu dzimtē, jo Polijas tronī nedrīkstēja būt sieviete).

Kopš 1386. gada pēc precībām ar Jagaili Polijas karaliene, Lietuvas lielkņaziene un Krievijas valdniece (*Hedvigis regina Polonie, princepsque Lithuanie suprema et heres Russie*).

## Dzīvesgājums

Jadviga bija Ungārijas karaļa Lajoša I un Bosnijas bana meitas Elizabetes meita. Anžū dinastijas pārstāve.
Jadvigas pirmie gadi pagāja Ungārijas galmā Budā, bet jau četru gadu vecumā viņu nosūtīja uz Austrijas galmu, jo bija plānotas viņas precības ar Austrijas valdnieku.

Pēc Polijas un Ungārijas karaļa Lajoša I nāves, Polijas šļahta vairs negribēja turpināt personālūniju ar Ungāriju, tāpēc piedāvāja kļūt par karali Ungārijas karalienes Marijas jaunākajai māsai Jadvigai. Jadvigas māte — Bosnijas Elizabete, kura faktiski valdīja Ungārijā, piekrita.

1384. gadā Jadvigu 10 gadu vecumā kronēja par Polijas valdnieci kā *Rex Poloniæ*. Bija vairāki pretendenti uz Jadvigas roku, bet, Polijai noslēdzot Krēvas ūniju ar Lietuvas lielkņazisti, par Jadvigas vīru kļuva Lietuvas lielkņazs Jagailis, pārejot katoļticībā un pieņemot vārdu Vladislavs. Nodibinājās Polijas karalistes un Lietuvas lielkņazistes personālūnija, un Lietuva pieņēma katoļticību. Polijā valdīja gan Jadviga, gan Vladislavs.

Jadviga mira 1399. gadā 25 gadu vecumā pēc neveiksmīgām dzemdībām, un par Polijas vienīgo valdnieku kļuva Vladislavs II.

Jadviga savā laikā bija slavena ar savu skaistumu, labo izglītību un labdarību. Jau drīz pēc nāves radās leģendas par Jadvigu un Jadvigas pielūgšana, tomēr tikai 1997. gadā Romas pāvests Jānis Pāvils II kanonizēja Jadvigu, un viņa kļuva par Sv. Jadvigu — karalieņu un vienotās Eiropas aizbildni.

## Ārējās saites

* Vikikrātuvē par šo tēmu ir pieejami multivides faili. Skatīt: Jadviga.

* *Encyclopædia Britannica* raksts (angliski)
* *Visuotinė lietuvių enciklopedija* raksts (lietuviski)
* Polijas karaļu zīmogi ar pilniem tituliem

|  |  |  |
| --- | --- | --- |
| Priekštecis:  **Ungārijas Ludviks**  |  **Polijas karalis**  1384 - 1399 no 1386. gada kopā ar Vladislavu II Jagello | Pēctecis:  **Vladislavs II Jagello**  |
# Pasaules Tirdzniecības organizācija[labot | labot pirmkodu]

Pasaules Tirdzniecības organizācija
World Trade Organization (angliski)
Organisation mondiale du commerce (franciski)
Organización Mundial del Comercio (spāņu)|  |
|   Dalībvalstis   Dalībvalstis, kuras pārstāv Eiropas Savienība   Novērotājvalstis   Nav dalībvalstis

---

 |
| Izveidots |
1995. gada 1. janvārī |
| Galvenā mītne |  Ženēva, Šveice |
| Dalībnieki |
164 dalībvalstis |
| Oficiālās valodas |
angļu, franču, spāņu valoda |
| Ģenerāldirektors |
Robertu Azevedu |
| Budžets |
197,2 miljoni Šveices franki (aptuveni 169 miljoni eiro) 2018. gadā |
| Personāls |
640 |
| Tīmekļa vietne | www.wto.org |

**Pasaules Tirdzniecības organizācija** (**PTO**, angļu: *World Trade Organization*, *WTO*, franču: *Organisation mondiale du commerce*, *OMC*, spāņu: *Organización Mundial del Comercio*) ir starptautiska organizācija, kura izveidota 1995. gadā, lai liberalizētu starptautisko tirdzniecību, regulētu tirdzniecības—politiskās attiecības starp dalībvalstīm. PTO ir Vispārējā vienošanās par tarifiem un tirdzniecību (GATT) pēctece. GATT tika izveidots 1947. gadā un faktiski gandrīz 50 gadus kalpoja kā starptautiska organizācija.

Pasaules Tirdzniecības organizācijā ir uzdots izstrādāt un īstenot jaunos tirdzniecības līgumus, kā arī uzraudzīt dalībvalstu atbilstību visiem līgumiem, kurus noslēdz vairākums valstu un ratificē valstu parlamenti. PTO veic savu darbību pamatojoties uz lēmumiem, kuri pieņemti laikā no 1986. līdz 1994. gadam ar Urugvajas sarunu kārtu, un agrākajiem GATT līgumiem. Problēmu diskusijas un lēmumu pieņemšana par pasaules mēroga problēmām, kā arī perspektīvas turpmākai starptautiskās tirdzniecības liberalizācijai norisinās daudzpusējās sarunās jeb sarunu kārtās.

Pasaules Tirdzniecības organizācijas galvenā mītne atrodas Ženēvā, Šveicē. PTO vadītājs jeb ģenerāldirektors kopš 2013. gada ir Robertu Azevedu (*Roberto Azevêdo*). No 2021. gada 1. marta viņu amatā nomainīs agrākā Nigērijas finanšu ministre Ngozi Okondžo-Iveala (*Ngozi Okonjo-Iweala*). 2019. gada janvārī PTO bija 164 dalībvalstis. Oficiālās organizācijas valodas ir angļu, franču un spāņu valoda.

Latvija ir pilntiesīga Pasaules Tirdzniecības organizācijas locekle kopš 1999. gada. Kopš iestāšanās Eiropas Savienībā 2004. gadā Latviju Pasaules Tirdzniecības organizācijā pārstāv Eiropas Komisija.

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Pasaules Tirdzniecības organizācija.

* *Encyclopædia Britannica* raksts (angliski)
* *Visuotinė lietuvių enciklopedija* raksts (lietuviski)
* *Brockhaus Enzyklopädie* raksts (vāciski)
* Krievijas Lielās enciklopēdijas raksts (2004-2017) (krieviski)
* *Encyclopædia Universalis* raksts (franciski)
* Enciklopēdijas *Krugosvet* raksts (krieviski)
* PTO oficiālā mājaslapa
* Latvijas dalība PTO
# Duala

| Duala  |
| --- |
| pilsēta |
| *Douala* |
|  |
|  |
| DualaAtrašanās vieta Kamerūnā |
|
Koordinātas: ﻿ / ﻿ |
| Valsts |  Kamerūna |
| Reģions |
Piekrastes |
| Departaments |
Vuri |
| Platība |
|  • Kopējā |
210 km2 |
| Augstums |
1 m |
| Iedzīvotāji
(2015) |
|  • kopā |
2 768 436 |
|  • blīvums |
27 468,6/km² |
| Laika josla |
CET (UTC+1) |
|  • Vasaras laiks (DST) |
CEST (UTC+1) |
| Mājaslapa | douala-city.org |
|  **Duala Vikikrātuvē** |

**Duala** (franču: *Douala*) ir lielākā pilsēta Kamerūnā un Kamerūnas Piekrastes reģiona galvaspilsēta. Tajā atrodas lielākā Kamerūnas osta un Dualas starptautiskā lidosta. Pilsēta ir galvenais komerciālais centrs valstī. Tajā tiek apstrādāta lielākā daļa valsts eksporta, kā nafta, kakao un kafijas pupiņas, kokmateriāli, metāls un augļi.

Duala ir visa CEMAC reģiona (11 valstis) bagātākā pilsēta.

## Ārējās saites

* Vikikrātuvē par šo tēmu ir pieejami multivides faili. Skatīt: Duala.

* *Encyclopædia Britannica* raksts (angliski)
* Krievijas Lielās enciklopēdijas raksts (krieviski)
* Krievijas Lielās enciklopēdijas raksts (2004-2017) (krieviski)
* *Encyclopædia Universalis* raksts (franciski)
* Bonaberi.com
* Douala dans CamerPAGES
* Google Earth attēls
* Dualas galerijas
* Ostas informācija
# Ziemeļjemena[labot | labot pirmkodu]

Ziemeļjemenas atrašanās vieta (sarkanā krāsā)
**Jemenas Arābu Republika** (arābu: الجمهورية العربية اليمنية) jeb **Ziemeļjemena** bija valsts, kas pastāvēja Arābijas pussalas dienvidrietumos no 1962. gada 26. septembra līdz 1990. gada 22. maijam.

Tās galvaspilsēta bija Sana. Ziemeļjemena veidojās pēc tam, kad tika gāzts Jemenas karalis Imams Muhameds al-Badrs 1962. gadā, kad sākās Jemenas pilsoņu karš, kuru izraisīja nemiernieki ar Ēģiptes atbalstu, pret karalisko spēku lojālistiem, kurus atbalstīja Saūda Arābija un citas monarhijas. Karš beidzās 1970. gadā, nostiprinot Jemenas Arābu Republikas statusu.

Jemenas Arābu Republikas sabiedriskā un politiskā struktūra balstījās uz tradicionāliem islāma un arābu nacionālisma principiem, taču tā bija arī daļēji atkarīga no ārējā atbalsta, īpaši no Ēģiptes un Padomju Savienības. Ekonomiskās attīstības līmenis šajā reģionā bija zems, un valsts galvenokārt paļāvās uz lauksaimniecību un ārvalstu palīdzību.

1990. gada 22. maijā Jemenas Arābu Republika apvienojās ar Jemenas Tautas Demokrātisko Republiku (Ziemeļjemenas kaimiņvalsti dienvidos, kas tika izveidota 1967. gadā), tādējādi izveidojot vienotu Jemenas Republiku. Šī apvienošanās nebija viegla, un neskatoties uz formālo vienotību, sekoja spriedzes un bruņoti konflikti starp abu bijušo valstu atšķirīgajiem politiskajiem un sociālajiem spēkiem, kas turpinājās arī pēc apvienošanās.

Pēc apvienošanās Jemenas galvaspilsēta palika Sana, bet Adena, kas bija bijušās Jemenas Tautas Demokrātiskās Republikas galvaspilsēta, kļuva par svarīgu ekonomisko centru.

## Dati

* Platība: 195 000 km².
* Galvaspilsēta: Sana.
* Valūta: Jemenas riāls.

## Ārējās saites

* Vikikrātuvē par šo tēmu ir pieejami multivides faili. Skatīt: Ziemeļjemena.